העיר העתיקה בוורשה

העיר העתיקה של ורשה הוא החלק העתיק ביותר של ורשה, בירת פולין. זהו אתר היסטורי ותיירותי מרכזי, שהוכרז כאתר מורשת עולמית של אונסק"ו. האזור, ששוכן ברובע המודרני שרודמיישצ'ה, נבנה במאה ה-13, נחרב כולו על ידי גרמניה הנאצית במלחמת העולם השנייה, ושוחזר במלואו, מה שהעניק לו את הגדרתו כאתר מורשת עולמית. המבנים המשוחזרים בנויים ברובם בהתאם לאדריכלות ימי הביניים, ובאתר מונומנטים היסטוריים ותיירותיים שונים, כגון חומות העיר, הברביקן, קתדרלת יוחנן הקדוש, פסל המורד הקטן, ועוד. בנוסף, המקום עשיר במסעדות, בתי קפה וחנויות. 

== היסטוריה ==
ארמונו של [[מלך פולין שנבנה בשנת 1466]]
העיר העתיקה של ורשה הוקמה במאה ה-13. בתחילה הוקף המקום על ידי חומות עפר, בשנת 1339 בקירוב נבנו חומות העיר מלבנים. העיר החלה להתפתח סביב הטירה המלכותית. כיכר השוק (Rynek Starego Miasta) נבנתה בשלהי המאה ה-13 או בראשית המאה ה-14, לאורך הכביש הראשי המחבר את הטירה עם העיר החדשה מצפון.
אדריכלות בסגנון [[רוקוקו המתארת גליאון, סוג של ספינת מפרשים חמושה, בפתח בניין משוחזר מתחילת המאה ה-18]]
העיר העתיקה החרבה, במהלך המרד הפולני ב-1944
חורבות העיר העתיקה כפי שצולמו ב-1945
בניין העירייה, שנבנה בשנת 1429, היה עד 1817 המאפיין הבולט ביותר של העיר העתיקה, בטרם הועבר למיקום אחר. 

בתחילת המאה העשרים התגורר בעיר העתיקה הסופר ואיש התרבות היהודי פולני אלתר קציזנה, שתיאר ביצירתו באהבה את העיר העתיקה של ורשה והמורשת הפולנית. קזיצנה נרצח במהלך השואה, בגיל 56.

השוק של העיר העתיקה, שיסודותיו במאה ה-13, היה עד המאה ה-18 לבה של העיר. הבתים במקום היו בנו הסגנון הגותי, עד לשריפה הגדולה של 1607, לאחר מכן הם נבנו מחדש בסוף-בסגנון הרנסאנס. עם הקמת הרפובליקה הפולנית השנייה בשנת 1918, הפכה הטירה המלכותית בשנית למושב השלטון הפולני, והוקמה בה לשכתו של נשיא פולין בשנות ה-30 החל שיפוץ מקיף של העיר העתיקה, דבר שנקטע באיבו בתחילת מלחמת העולם השנייה.

במהלך פלישת גרמניה הנאצית לפולין, הופצץ ונפגע רובה של העיר העתיקה על ידי חיל האוויר הגרמני. חלקים של העיר העתיקה נבנו מחדש, אך לאחר מרד ורשה (אוגוסט–אוקטובר 1944) כל מה שנותר על תילו הופצץ באופן שיטתי על ידי הצבא הגרמני וחרב. פסל המורד הקטן עומד כיום במקום בו הייתה חומת העיר העתיקה, שכיום משוחזרת בחלקה.

לאחר מלחמת העולם השנייה, נבנתה העיר העתיקה מחדש בקפדנות רבה. נעשה מאמץ להשתמש בלבנים המקוריות שנמצאו בשטח. המקום שוחזר בהתאם לצילומים, ציורים ותיאורים כתובים של העיר העתיקה, ביניהם ביצירת ודוטה של העיר. 
אנה, המקשר את הטירה המלכותית עם קתדרלת יוחנן הקדוש בשחזור לפי ציורים מהמאה ה-16]]
מרתפים מתקופת ימי הביניים בעיר העתיקה, במוזיאון ההיסטורי של ורשה

== אתר מורשת עולמית ==
השחזור המדויק של העיר העתיקה של ורשה, וגודל האזור המשוחזר, הביא הכרה בו על ידי אונסק"ו כאתר מורשת עולמית.

== גלריה ==
<gallery>
File:Warsaw 07-13 img04 Palace Square.jpg|רחבת הארמון
File:Warsaw oldtown wide.jpg|שוק העיר העתיקה (Rynek Starego Miasta).
Droga na Starówkę.jpg|הדרך לעיר העתיקה
Altstadt Warschau DSC 2363.JPG|
Warsaw Old Town - Alley.jpg|סמטה בעיר העתיקה בוורשה
Historical houses around Castle Square (9629390991).jpg|בתים היסטוריים סביב כיכר המבצר.
Old Town Market Place with tourists (9632730776).jpg|שוק העיר העתיקה מלא בתיירים.
Perełki architektoniczne..jpg|
Pomnik Syrenki na Starym Mieście2.jpg|פסל בת הים בעיר העתיקה.
Pozytywna energia..jpg|
Stare Miasto i pomnik.jpg|
Warsaw Old Town surrounded by the old medieval defensive walls (9629662853).jpg|חומות העיר העתיקה
Warsaw Old Town, Warsaw, Poland - panoramio (72).jpg|
Warsaw (28594040).jpg|
Varšava, Staré město, věžička.jpg|
</gallery>

==קישורים חיצוניים==

קטגוריה:פולין: אתרי מורשת עולמית
קטגוריה:ורשה: היסטוריה
קטגוריה:ורשה: מבנים
ורשא
קטגוריה:ורשה: גאוגרפיה